Oficialusis leidinys L 302 , 20/11/2003 p. 0007 - 0008



Komisijos reglamentas (EB) Nr. 2036/2003 2003 m. lapkričio 19 d. nukrypstantis nuo Reglamento (EB) Nr. 896/2001 dėl korekcijos koeficientų, kiekvieno tradicinio operatoriaus referenciniam kiekiui taikytinų remiantis 2004 m. bananų importo tarifinėmis kvotomis EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo [1] su paskutiniais pakeitimais, padarytais reglamentu (EB) Nr. 2587/2001 [2], ypač į jo 20 straipsnį, kadangi: (1) 2001 m. gegužės 7 d. Komisijos reglamento (EB) Nr. 896/2001, nustatančio Tarybos reglamento (EEB) Nr. 404/93 taikymo išsamias taisykles dėl bananų importavimo į Bendriją tvarkos [3], su paskutiniais pakeitimais, padarytais Reglamentu (EB) Nr. 1439/2003 [4], 4 straipsnio 1 dalyje nustatyti tradiciniams A/B ir C operatoriams 2004 ir 2005 metais taikytinų referencinių kiekių apskaičiavimo metodai, remiantis tų operatorių licencijomis, panaudotomis ataskaitiniais metais; (2) remiantis Reglamento (EB) Nr. 896/2001 5 straipsnio 2 dalyje numatytomis valstybių narių ataskaitomis, minėtu būdu 2004 ir 2005 metams apskaičiuotų referencinių kiekių suma yra 2197147, 342 tonos visiems tradiciniams A/B operatoriams ir 630713,105 tonos visiems tradiciniams C operatoriams. Kadangi šie kiekiai mažesni už kiekius pagal tarifines kvotas, minėto reglamento 5 straipsnio 3 dalies taikymas reikštų korekcijos koeficiento, kuris padidintų tradicinių operatorių referencinius kiekius, nustatymą; (3) tradiciniams operatoriams galėtų būti paskirtas nepaprastai mažas kiekis dėl ypatingų sunkumų, turėjusių įtakos jų veiklai ataskaitiniais metais. Remdamasi Reglamento (EB) Nr. 896/2001 5 straipsnio 5 dalimi, Komisija gali imtis atitinkamų priemonių, kurios būtų pateisinamos tada, kai siekiama išeiti iš susidariusios ypatingos padėties, laikydamasi A/B ir C tarifinių kvotų. Be to, tam tikrų valstybių narių pranešimas apie referencinių kiekių sumą, tradiciniams operatoriams nustatytą remiantis Reglamento (EB) Nr. 896/2001 4 straipsnio 1 dalimi, galėtų būti derinamas užbaigus šiuo metu vykdomus teisinius nagrinėjimus; (4) kol minėta padėtis dar neišsiplėtė ir tam, kad būtų imtasi būtinų priemonių minėtų operatorių atžvilgiu, patartina kol kas nenustatinėti korekcijos koeficientų, 2004 metais taikytinų kiekvieno operatoriaus referenciniam kiekiui; (5) todėl reikėtų priimti nuostatas, leidžiančias nukrypti nuo Reglamento (EB) Nr. 896/2001; (6) kad operatoriai turėtų pakankamai laiko pateikti prašymus dėl licencijų pirmajam 2004 m. ketvirčiui, šis reglamentas turėtų nedelsiant įsigalioti; (7) šiame reglamente numatytos priemonės atitinka Bananų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Nukrypstant nuo Reglamento (EB) Nr. 896/2001 5 straipsnio 3 dalies nuostatos, korekciniai koeficientai, taikytini tradicinių operatorių, kuriems taikomos A/B ir C kvotos, referenciniam kiekiui, 2004 metams kol kas nenustatomi. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. lapkričio 19 d. Komisijos vardu Franz Fischler Komisijos narys [1] OL L 47, 1993 2 25, p. 1. [2] OL L 345, 2001 12 29, p. 13. [3] OL L 126, 2001 5 8, p. 6. [4] OL L 204, 2003 8 13, p. 6. --------------------------------------------------